Osnovna škola Janjina

Janjina 4, 20246 Janjina

KLASA: 600-03/22-01/01

URBROJ: 2117-26-22-01

# Izvješće ravnatelja o realizaciji godišnjeg plana za školsku godinu 2021./22.

[Izvješće ravnatelja o realizaciji godišnjeg plana za školsku godinu 2021./22. 1](#_Toc115358165)

[Epidemiološka situacija 2](#_Toc115358166)

[Broj učenika 2021./22. 2](#_Toc115358167)

[Broj djelatnika 2021./22. 2](#_Toc115358168)

[Rad školskih tijela 2](#_Toc115358169)

[Stručno usavršavanje djelatnika 3](#_Toc115358170)

[Realizacija godišnjeg plana 3](#_Toc115358171)

[Izvannastavne aktivnosti 3](#_Toc115358172)

[Dopunska i dodatna nastava 3](#_Toc115358173)

[Natjecanja 3](#_Toc115358174)

[Izleti/Terenska nastava/Posjeti 4](#_Toc115358175)

[Učenici s teškoćama u razvoju 4](#_Toc115358176)

[Upis u prvi razred 2022./23. 4](#_Toc115358177)

[Upisi osmaša u srednju školu i učeničke domove 4](#_Toc115358178)

[EU projekt - Erasmus+ 4](#_Toc115358179)

[Projekt Carnet e-škole 5](#_Toc115358180)

[Radionice/Događanja 5](#_Toc115358181)

[Jednostavna nabava- Narudžbenice/Donacije 5](#_Toc115358182)

[Zaštita na radu 6](#_Toc115358183)

[Zaključak 6](#_Toc115358184)

# 

## Epidemiološka situacija

Nastava je u školskoj godini 2021./22. odrađena po modelu A, tj. rad u školi, osim u niže navedenim situacijama.

Zbog povećanog broja učenika zaraženim Covidom nastava je odrađena po modelu C, tj. rad na daljinu, od 17. do 21.siječnja za više razrede u područnoj školi Putniković, od 18. do 21.siječnja za osmi razred u matičnoj školi Janjina te od 15. do 18.veljače za treći/četvrti razred u područnoj školi Putniković.

Samotestiranje učenika uvedeno je 14.veljače 2022. Devet roditelja odbilo je testirati djecu (5 u PŠ Žuljana i 4 u PŠ Putniković).

## Broj učenika 2021./22.

|  |  |  |  |  |
| --- | --- | --- | --- | --- |
| Razredno odjeljenje | MŠ Janjina | PŠ Putniković | PŠ Žuljana | Ukupno |
| 1.razred | 2 | 7 | 0 | 9 |
| 2.razred | 4 | 2 | 5 | 11 |
| 3.razred | 5 | 5 | 2 | 12 |
| 4.razred | 2 | 3 | 3 | 8 |
| 5.razred | 5 | 3 |  | 8 |
| 6.razred | 10 | 7 |  | 17 |
| 7.razred | 4 | 6 |  | 10 |
| 8.razred | 4 | 3 |  | 7 |
| Posebni odjel | 1 |  |  | 1 |
| Ukupno | 37 | 36 | 10 | 83 |

## Broj djelatnika 2021./22.

|  |  |
| --- | --- |
| Djelatnici (koji su obavljali poslove) | Ukupno |
| isključivo u predmetnoj nastavi | 11 |
| u predmetnoj i razrednoj nastavi | 5 |
| u predmetnoj nastavi i stručnoj službi | 1 |
| isključivo u razrednoj nastavi | 8 |
| kao edukatori-rehabilitatori | 1 |
| kao pomoćnici u nastavi | 2 |
| u stručnoj službi | 2 |
| u tehničkoj službi | 4 |
| u administaciji | 3 |

## Rad školskih tijela

Kroz školsku godinu 2021./22. Školski odbor održao je 15 sastanaka, Učiteljsko 7 sastanaka te Vijeće roditelja 4 sastanka. (Rad školskih tijela prate službeni zapisnici dostupni u tajništvu škole i uredu ravnatelja)

**Rad stručne službe**

Stručna služba pratila je rad učenika te radila na prevenciji svih vrsta nasilja, vršnjačkih sukoba, agresivnog ponašanja kroz individualne razgovore i grupne razgovore te kroz upoznavanje roditelja s problemima na individualnim razgovorima i roditeljskim sastancima. (Dokumentacija o radu stručne službe nalazi se u uredu ravnatelja)

**Rad tehničkog osoblja**

Tehničko osoblje radilo je sukladno opisu svojih poslova.

## Stručno usavršavanje djelatnika

Zbog epidemiološke situacije djelatnici su se stručno usavršavali uglavnom online. Uživo, za sve djelatnike u nastavi organizirana je Carnet radionica s Ivanom Bašić (vidi Carnet e-škole), a administrativno osoblje (tajnica i računovođa) pohađalo je seminar vezano za uvođenje Eura u Varaždinskim toplicama, te konferenciju o uvođenju Eura u Dubrovniku (računovođa).

## Realizacija godišnjeg plana

U školskoj godini 2021./22. odrađeno je 175 nastavnih dana, godišnji broj sati po predmetima je odrađen, nastavni sadržaji realizirani. Nije bilo produžne nastave.

### Izvannastavne aktivnosti

|  |  |
| --- | --- |
| MŠ Janjina 1.-4.razred | Sportska grupa, Kreativna grupa, Ljekovito bilje, Likovno-scenska grupa, Mali bibliotekari |
| MŠ Janjina 5.-8.razred | Sportska grupa, Stolni tenis, Prva pomoć |
| PŠ Putniković 1.-4.razred | Sportska grupa, Domaćinstvo, Likovna grupa, Mali informatičari |
| PŠ Putniković 5.-8.razred | Sportska grupa, Stolni tenis, Enigmatska grupa, Vjeronauk, Mladi informatičari, Mladi glazbenici |
| PŠ Žuljana 1.-4.razred | Sportska grupa, Likovna grupa |

### Dopunska i dodatna nastava

|  |  |  |
| --- | --- | --- |
|  | Dopunska | Dodatna |
| MŠ Janjina 1.-4.razred | Engleski jezik, Hrvatski jezik, Matematika | Priroda i društvo |
| MŠ Janjina 5.-8.razred | Hrvatski jezik, Matematika | Hrvatski jezik, Kemija |
| PŠ Putniković 1.-4.razred | Engleski jezik, Hrvatski jezik, Matematika | Hrvatski jezik, Matematika |
| PŠ Putniković 5.-8.razred | Hrvatski jezik | Matematika |
| PŠ Žuljana 1.-4.razred | Hrvatski jezik, Matematika | Hrvatski jezik, Matematika |

### Natjecanja

#### Školska natjecanja

|  |  |  |  |  |  |
| --- | --- | --- | --- | --- | --- |
| Datum | Predmet | Razred | Škola | Mentor | Status |
| 8.2.2022. | Vjeronauk | Viši razredi | PŠ Putniković | Ljudevit Cikojević | Održano |
| 11.2.2022. | Likovna kultura | Viši razredi | OŠ Janjina | Dženeta Depolo | Održano |
| 14.2.2022. | Matematika | 3./4. razred | PŠ Putniković | Angela Rozić | Otkazano zbog Covida |
| 17.2.2022. | Hrvatski jezik | 7./8. razred | MŠ Janjina | Emina Bećović | Održano |
| 6.4.2022. | Odbojka | Svi; M/Ž | OŠ Janjina | Nino Raos | Održano |
| 10.5.2022. | Mali nogomet | M; do 6. razreda | OŠ Janjina | Nino Raos | Održano |

#### Županijska natjecanja

|  |  |  |  |  |  |
| --- | --- | --- | --- | --- | --- |
| 15.3.2022. | Vjeronauk | Viši razredi | PŠ Putniković | Ljudevit Cikojević | 10. mjesto |
| 22.3.2022. | Likovna kultura | Viši razredi | PŠ Putniković | Dženeta Depolo | 19., 23., i 30. mjesto |
| 30.3.2022. | Hrvatski jezik | 7. razred | MŠ Janjina | Emina Bećović | 9. i 16. mjesto |
| 12.4.2022. | Odbojka | M | OŠ Janjina | Nino Raos | 3. mjesto |
| 6.5.2022. | Odbojka | Ž; do 6. razreda | OŠ Janjina | Nino Raos | 4. mjesto |

### Izleti/Terenska nastava/Posjeti

|  |  |  |  |  |  |
| --- | --- | --- | --- | --- | --- |
| Datum | Razred | Škola | Odredište | Tip | Pratitelji |
| 19.5.2022. | 1.-4. | PŠ Žuljana | Ston | Terenska nastava | Učiteljice RN |
| 27.5.2022. | 7./8. | OŠ Janjina | Zadar | Jednodnevni izlet | Ivica Galić,  Dženeta Depolo |
| 27-5-2022. | 1.-4. | OŠ Janjina | Korčula | Poludnevni izlet | Učiteljice RN |
| 29.-31.5.2022. | 8 | OŠ Janjina | Vukovar | Trodnevni posjet | Nevenka Jasprica |
| 13.6.2022. | 5./6. | OŠ Janjina | Dubrovnik | Jednodnevni izlet | Nikolina Bautović,  Dijana Bošković |

## Učenici s teškoćama u razvoju

Na kraju nastavne godine svi učitelji dali su ravnatelju izvješća o radu s učenicima s poteškoćama u razvoju. U školskoj godini 2021./22. imali smo ukupno 5 učenika s poteškoćama u razvoju: 3 u MŠ Janjina (1 u posebnom odjeljenju s edukatorom-rehabilitatorom, 1 u šestom razredu s pomoćnikom u nastavi i 1 u osmom razredu), 1 u PŠ Putniković (6. razred) te 1 u PŠ Žuljana s pomoćnikom u nastavi (3. razred).

## Upis u prvi razred 2022./23.

Iz OŠ Janjina odlazi 7 učenika osmog razreda, a upisalo se 10 učenika prvog razreda te Škola u školskoj godini 2022./23. broji 86 učenika. Učenici budućeg prvog razreda (9 učenika) 5.svibnja 2022. obavili su sistematski pregled te 12.svibnja 2022. testiranje. Jedan učenik naknadno se prebacio u OŠ Janjina iz OŠ Mokošica.

## Upisi osmaša u srednju školu i učeničke domove

Svi učenici koji napuštaju našu školu (7 učenika) upisali su srednju školu po izboru kao i u učenički dom osim jednog učenika koji nije uspio upisati srednju školu u prvom upisnom roku te ide na drugi rok.

## EU projekt - Erasmus+

OŠ Janjina uključena je u EU projekt Erasmus+ „Radosno dijete – napredna škola“. U sklopu projekta odrađene su sljedeće edukacije:

Ana Ćurković pohađala je edukaciju u Pragu od 14.-18.3-2022.; Ivica Galić pohađao je edukaciju u Barceloni od 21.-25.3.2022.; Sandra Suhor pohađala je edukaciju u Sesimbri od 25.-30.4.2022.; Branka Pandža pohađala je edukaciju u Pragu od 9.-13.5.2022. te je Emina Bećović pohađala edukaciju u Berlinu od 25.-30.7.2022. Irena Lukač planira pohađati edukaciju početkom slijedeće godine čime bi projekt bio realiziran vezano za educiranje sudionika.

## Projekt Carnet e-škole

19.siječnja 2022. Marijan Buljan posjetio je OŠ Janjina te predstavio na sastanku s ravnateljem i Ivicom Galićem drugu fazu projekta e-škole. OŠ Janjina će kroz navedeni projekt dobiti dvije pametne ploče.

2.ožujka 2022. Ivana Bašić odradila je s djelatnicima OŠ Janjina radionicu „Praćenje i vrednovanje nastave uz pomoć digitalnih alata“. To je prva od tri obvezne radionice u sklopu projekta e-škole. Škola je prijavila još dvije radionice: „Videokonferencija u nastavi“ i „EU učitelj u oblaku“.

5.travnja 2022. na Regionalnom skupu ravnatelja osnovnih i srednjih škola u Dubrovniku, vezano za provedbu druge faze projekta e-škole, rečeno je, između ostalog, kako će škole u sklopu projekta dobiti još opreme po vlastitom izboru ovisno o broju učenika.

Tijekom svibnja 2022. T-com je radio na implementaciji aktivne mreže u PŠ Žuljana, koja broji manje od 30 učenika, ali nije mogao postići odgovarajuću brzinu interneta. Kroz lipanj 2022. T-com je radio na povećanju brzine interneta u PŠ Žuljana. Sada Carnet treba postaviti svoju instalaciju.

U MŠ Janjina i PŠ Putniković Carnet je postavio svoju instalaciju te radi na povećanju brzine interneta.

COSI zdravstveni projekt

14.ožujka 2022. Dr Jelena Han Ivić izmjerila je težinu i visinu učenika drugog i trećeg razreda u PŠ Putniković i PŠ Žuljana u sklopu EU COSI projekta.

## Radionice/Događanja

31.siječnja 2022. Tehnomobil je odvezao otpisani elektronički otpad iz MŠ Janjina i PŠ Putniković. Biti će potrebno još jednom organizirati otpis i odvoz sljedeće školske godine.

1.ožujka 2022. razredi su tematskim maskama obilježili završne maškare u školi. (fotografije na web stranici škole)

2.ožujka 2022. Domagoj Vidović, doktor onomastike s Instituta za hrvatski jezik i jezikoslovlje održao je predavanje“Značenje i porijeklo prezimena i imena u MŠ Janjina“.(fotografije na web stranici škole)

21.ožujka 2022. Obilježen je Dan osoba s Down sindromom. (fotografije na web stranici škole)

24.ožujka 2022. Predavači Javne ustanove za upravljanje zaštićenim dijelovima prirode Dubrovačko-neretvanske županije održali su predavanje o plemenitoj perisci za sve učenike OŠ Janjina. (fotografije na web stranici škole)

Od 2.ožujka do 14.travnja 2022. u humanitarnoj akciji Caritasa Dubrovačke biskupije „kuTI@JA za Caritas“ učenici OŠ Janjina skupili su i donirali 4.001,99 kn.

1.lipnja 2022. u sklopu projekta „Plovi, plovi...knjiga!“ književnica Danijela Pavlek posjetila je MŠ Janjina, dok su 2.lipnja 2022. književnica Nikolina Manojlović Vračar posjetila je PŠ Putniković a Ana Đokić posjetila PŠ Žuljana. Održane su radionice sa svim nižim razredima. (fotografije na web stranici škole)

3.lipnja 2022. pedagogica udruge Djeca Pelješca održala je radionicu za učenike MŠ Janjina prigodom Dana otvorenih vrata Udruge.

6.lipnja 2022. Ana Barnjak Lučić iz Centra za informiranje i savjetovanje o karijeri održala je radionice s osmim razredima na temu „Kamo nakon osnovne škole“.

## Jednostavna nabava- Narudžbenice/Donacije

24.ožujka 2022. Općina Ston donirala je sredstva (4.490,00kn) za kupnju kopirnog uređaja u PŠ Putniković.

20.travnja 2022. škola je naručila od Aluterma, Orebić, 18 prozora za obje bočne strane matične škole kao i ulazna vrata u vrijednosti od 69.444,58kn. Sredstva za navedene radove osigurala je Županija u iznosu 67.500,00kn. Ugovoreni radovi dovršeni su 18.kolovoza 2022.

12. svibnja 2022. Škola je naručila odčepljivanje odvoda sudopera u čajnoj kuhinji matične škole od Voda-servis Vlaho d.o.o., Dubravka u vrijednosti od 1.000,00kn.

13.lipnja 2022. Općina Ston financirala je izradu Plana rekonstrukcije postojeće elektro-energetske mreže u PŠ Žuljana.

20. lipnja 2022. Škola je za potrebe pranja podova i prozora od Centar-tehnike naručila parni čistač Karcher SC3 u vrijednosti od 1.270,00kn.

21. srpnja 2022. Škola jeod Oresol, Orebić naručila popravak hidrostanice u PŠ Putniković u vrijednosti od 1.096,00kn. Radovi su izvršeni 20.kolovoza 2022.

## Zaštita na radu

4.veljače 2022. Petar Prusac, djelatnik Zagrebinspekta obavio je periodični pregled tehničkih sustava sve tri škole. Školu je to stajalo 7.875,00 kn. Nalazom je utvrđeno kako treba obnoviti dotrajalu panik rasvjetu u MŠ Janjina i PŠ Putniković, ugraditi ZUDS osjetljivosti 30mA u PŠ Žuljana te uputiti djelatnike s posebnim uvjetima rada (domara i spremačice) na pregled kod medicine rada.

ZUDS sklopka u PŠ Žuljana je zamijenjena, a 25.ožujka 2022. djelatnici s posebnim uvjetima rada obavili su pregled na medicini rada.

15.veljače 2022. tri djelatnika Škole prijavljena su i osposobljena za ZNR i ZOP.

Deratizacija/Dezinsekcija školskih zgrada

31.kolovoza 2022. odrađena je godišnja deratizacija/dezinsekcija školskih zgrada što je školu stajalo 2425 kn.

## Zaključak

U PŠ Žuljana treba pribaviti ponudu za rekonstrukciju električne mreže, tj. pojačati uvodni kabel, posložiti osigurače... te izvesti utičnicu u hodniku kako bi se tamo mogao priključiti klima uređaj radi grijanja prostora hodnika i sanitarnog čvora.

Nadalje, treba provjeriti priključak vode jer dolazi do neplanirane potrošnje u ljetnim mjesecima kada škola ne radi. Cijevi od vode treba zaštititi od vanjskih utjecaja jer nisu ukopane, tj. izolirati ih, nasuti šljunak.

U PŠ Putniković treba izolirati vlagu s krova zgrade te mjesta nakojima prozori propuštaju vodu. Također treba zamijeniti razbijena stakla na prozorima na bočnoj strani zgrade.

U MŠ Janjina treba nastaviti s izmjenom zatvora na strani zgrade prema malonogometnom igralištu te na fasadi. Također treba postaviti video-nadzor vanjskog prostoraoko zgrade zbog sigurnosti učenika budući je promet, dolaskom mosta, dodatno pojačan, a zgrada se nalazi uz glavnu prometnicu.

U MŠ Janjina i PŠ Putniković treba razmotriti problem grijanja (trenutno grijemo lož uljem oko 1200 m2 prostora).

Po cijeni od 3,50kn godišnje smo trošili na grijanje cca. 50.000,00kn; znači, treba nam oko 13 tona lož ulja da bismo zgrade u Janjini i Putnikoviću štedljivo grijali.

Po sadašnjoj cijeni lož ulja od 8,82kn trošili bismo oko 120.000,00kn. (Napomena: PŠ Žuljana se grije na struju, što ne spada u gornje navedeni iznos)

Također treba nastaviti s edukacijom djelatnika i učenika, prevenirati nasilno ponašanje, tehnološki pratiti promjene te razvijati svijest o općem dobru kako bi nove generacije sagledale javni prostor kao zajednički dnevni boravak i tako ga tretirali.

Teo Antunović, ravnatelj